Jérôme Lejeune

Služobník Boží Jérôme Jean Louis Marie Lejeune (* 26. jún 1926, Montrouge, Francúzsko – † 3. apríl 1994, Paríž) bol francúzsky genetik, pediater a jeden z najvýznamnejších vodcov medzinárodného protipotratového hnutia v druhej polovici 20. storočia. Bol členom Pápežskej akadémie vied a prvý prezident Pontifikálnej akadémie pre život.

Jo považovaný za jedného zo zakladateľov modernej genetiky človeka a lekárskej genetiky. V roku 1958 objavil príčinu Downovho syndrómu - trizómiu 21. chromozómu a ako prvý lekár tak preukázal spojitosť medzi genetickou poruchou a mentálnou retardáciou. V roku 1963 ako prvý lekár diagnostikoval a popísal syndróm Cri du chat (známy tiež ako Lejeunov syndróm), zapríčinený deléciou časti 5. chromozómu. 

Bol osobným priateľom pápeža Jána Pavla II. Zomrel v roku 1994 na rakovinu. V katolíckej cirkvi prebieha proces jeho blahorečenia.

 Referencie 

 Externé odkazy 
 Profesor Jérôme Lejeune, život pro zavržené (CS)

Kategória:Francúzski lekári
Kategória:Francúzski genetici
Kategória:Pro-life aktivisti
Kategória:Služobníci Boží
Kategória:Členovia Pápežskej akadémie vied